Agellid yekker ad d-iḥewwes tagellidt tin ara t-iwalmen i zwaǧ. Yal ass ttawin-as-d tugniwin n tlawin icebḥen, maca ula d yiwet ur tesɛi ula d ciṭaḥ si cebaḥa n tgellidt immuten, ɣef waya-agi ur yeṣṣaweḍ ara ad yeṭṭef aṛṛay aneggaru. Siwa yelli-s i d-yufa, maci kan tecbeḥ neɣ temleḥ, tzad, tecbeḥ kter n yemma-s, tif yemma-s di ṭbiɛa di yal taɣawsa. Tilemẓit tagelimt-is d taleqqaqt, d ayen i yeǧǧan agellid telheb tmes deg-s, maci d ayen ara yeffer ɣef tgeldunt, yenna-as yerra-d deg uqqaru-is ad tt-yaɣ imi siwa nettat i izemren ad tɛawen-it akken ad yexdem ttewṣṣaya i as-d-teǧǧa tmeṭṭut-is.